Diari Oficial de la Generalitat Valenciana


Sumari del DOGV 6701, del 27-01-2012 (2012/774)

RESOLUCIÓ de 25 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'Acord de modificació i pròrroga del protocol general, entre el Ministeri de Medi Ambient i Medi Rural i Marí, i la Generalitat, per a l'aplicació de la Llei 45/2007, de 13 de desembre, per al desenrotllament sostenible del medi rural.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6701

Data del DOGV
:   27-01-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/774


Data del document
:   25-01-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 25 de gener de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'Acord de modificació i pròrroga del protocol general, entre el Ministeri de Medi Ambient i Medi Rural i Marí, i la Generalitat, per a l'aplicació de la Llei 45/2007, de 13 de desembre, per al desenrotllament sostenible del medi rural. [2012/774]  
El Ministeri de Medi Ambient i Medi Rural i Marí, i la Generalitat han subscrit, després de la tramitació prèvia reglamentària, el 14 de juny de 2011, l'Acord de modificació i pròrroga del protocol general per a l'aplicació de la Llei 45/2007, de 13 de desembre, per al desenrotllament sostenible del medi rural.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat Acord, que ha quedat inscrit en el Registre de Convenis de la Generalitat amb el número 0043/2012, i que figura com a annex d'esta resolució.  
  
Valencia, 25 de gener de 2012.-La directora general del Secretariat del Consell i Relacions amb les Corts: M.ª Teresa Lleó Alonso.  
  
  
Acord de modificació i pròrroga del protocol general, entre el Ministeri de Medi Ambient i Medi Rural i Marí, i la Comunitat Valenciana, per a l'aplicació de la Llei 45/2007, de 13 de desembre, per al desenrotllament sostenible del medi rural  
  
Madrid, 14 de juny de 2011  
  
Reunits   
D'una banda, Josep Puxeu Rocamora, secretari d'Estat de Medi Rural i Aigua, del Ministeri de Medi Ambient i Medi Rural i Marí, en virtut del Reial Decret 574 2008/, de 21 d'abril, pel qual es disposa el seu nomenament, que actua en nom i representació de l'esmentat departament de l'Administració General de l'Estat, d'acord amb les facultats que li atribuïx el capítol I.1,c), de l'Orde ARM 939/2011/, de 13 d'abril, sobre delegació de competències en l'àmbit del Ministeri de Medi Ambient, Medi Rural i Marí.  
I d'altra, Maritina Hernández Miñana, consellera de Agricultura, Pesca i Alimentació de la Generalitat Valenciana, que actua en nom i representació d'esta, en virtut de les facultats que li conferix la Llei 5/1983, de 30 de desembre, del Consell, i el Decret 8/2007, de 28 de juny, del president de la Generalitat Valenciana, pel qual s'assigna la titularitat de les conselleries que componen la seua administració, i facultada per a la subscripció del present protocol, en virtut de l'Acord del Consell de 19 de novembre de 2010,  
  
Exposen  
  
Primer  
Que el 21 de desembre de 2010 es va subscriure el protocol general entre l'Administració General de l'Estat i la Comunitat Valenciana, per a l'aplicació de la Llei 45/2007, de 13 de desembre, per al desenrotllament sostenible del medi rural.  
  
Segon  
Que el dit protocol té com a objecte establir les bases i el marc de cooperació entre l'Administració General de l'Estat (d'ara en avant AGE), i la Comunitat Valenciana, per a preparar l'aplicació del primer Programa de Desenrotllament Rural Sostenible, previst en la Llei 45/2007, de 13 de desembre, en l'àmbit de la dita Comunitat, per mitjà de l'elaboració concertada i participada dels plans de zona.  
  
Tercer  
Que el pla de zona és un instrument tècnic, l'elaboració del qual requerix la captació de dades sobre les zones rurals de molt diverses fonts, així com de la superació seqüencial de diferents etapes del procés de planificació, seguint un orde lògic (caracterització, diagnòstic, estratègia de desenrotllament, objectius, actuacions i esquema de seguiment i avaluació), la qual cosa requerix per a la Comunitat Autònoma, que lidera la seua elaboració, un important esforç tècnic, i que comporta, necessàriament, un mínim temps per a la seua correcta finalització.  
  
  
Quart  
Que en el procés d'elaboració de dits plans de zona, junt amb els continguts i mètodes tècnics exposats, el Programa requerix, a més, la realització per la Comunitat Autònoma d'un ampli procés d'informació i participació pública estesa a les administracions locals i als agents de fins econòmics, socials i ambientals de cada territori, requisit que es considera essencial per a aconseguir els seus fins. La necessitat de realitzar, amb este fi, diverses activitats i reunions seqüencials, cada una amb continguts específics, precedides d'un temps de reflexió apropiat per a l'estudi dels antecedents i l'elaboració de les propostes, unit a les especials circumstàncies i dificultats de realització d'este tipus de processos en un medi rural, aconsella dedicar a la fase d'informació i participació pública el temps que realment requerisca, sense precipitacions derivades de la necessitat de complir terminis estrictes.  
  
  
Quint  
Que el Reial Decret 752/2010, de 4 de juny, pel qual s'aprova el primer Programa de Desenrotllament Rural Sostenible per al període 2010-2014, en aplicació de la Llei 45/2007, de 13 de desembre, per al desenrotllament sostenible del medi rural, requerix que, una vegada elaborats per la comunitat autònoma els projectes de plans de zona rural, estos siguen verificats pel Ministeri de Medi Ambient i Medi Rural i Marí, informats per la Mesa d'Associacions de Desenrotllament rural i pel Consell per al Medi Rural, i finalment concertats amb l'AGE, a través de la Comissió de Seguiment del referit protocol, per a concloure amb la firma del Conveni de col·laboració, que materialitze els compromisos d'ambdós parts per a executar i finançar les actuacions previstes en dits plans de zona. De conformitat amb el protocol General firmat entre les parts, estava previst que el dit Conveni de col·laboració estiguera firmat abans de l'1 de juny de 2011, data de finalització del període de vigència del protocol.  
  
Sext  
Que la Comunitat Autònoma ha plantejat, per mitjà de la seua comunicació de data 16 de maig de 2011, que el ritme dels seus treballs d'elaboració dels projectes de plans de zona, que estan subjecte a les exigències del Programa, anteriorment assenyalades, en matèria d'adequació tècnica del contingut del Pla de Zona, i molt especialment de participació real i efectiva en la seua elaboració de les corporacions i agents territorials, junt amb els temps que requerix la superació de tots els tràmits previs a la subscripció del conveni de col·laboració, no permetran que el procés complet puga concloure abans de l'1 de juny de 2011, plantejant la necessitat de prorrogar la vigència d'este, de conformitat amb allò que s'ha previst en la seua clàusula sèptima.  
  
Sèptim.  
Que el protocol que es prorroga i modifica per mitjà d'este acord, no suposa ni transferència de recursos econòmics de l'AGE a la Comunitat Autònoma, ni un compromís de realització de gastos per la Comunitat, compromisos que només es podran adquirir en el futur, una vegada elaborats els plans de zona i superats els tràmits requerits pel Reial Decret 752/2010, de 4 de juny, quan se subscriga el conveni de col·laboració entre les parts per a l'execució concertada i cofinançada de les accions que s'incloguen en dits plans.  
  
Octau  
Que ambdós parts aprecien la conveniència de completar els referits treballs dins d'un nou escenari temporal, més coincident amb les necessitats de termini constatades, i que permeta la seua correcta finalització per a poder així complir els requisits assenyalats pel Programa per als plans de zona, acordant la subscripció d'un acord de modificació i pròrroga del protocol general, que es regirà d'acord amb la següents  
  
Clàusules  
  
Primera. Objecte  
És objecte del present acord la modificació i pròrroga del protocol general subscrit, el 21 de desembre, entre l'Administració General de l'Estat i la Comunitat Valenciana, per a aplicació de la Llei 45/2007, de 13 de desembre, per al desenrotllament sostenible del medi rural.  
  
Segona. Modificació de la clàusula segona. Actuacions objecte del protocol  
S'afig un últim paràgraf a la clàusula segona, amb el tenor següent:  
«Si la firma del referit conveni de col·laboració no poguera tindre lloc abans del 30 de setembre de 2011, el seu escenari pressupostari s'acomodarà a les quatre quintes parts de les preassignacions indicatives globals per a la Comunitat Autònoma contingudes en el Programa de Desenrotllament Rural Sostenible, aprovat per Reial Decret 752/2010 de 4 de juny.»  
  
Tercera. Modificació de la clàusula tercera. Compromisos de l'Administració General de l'Estat  
L'apartat d) de la clàusula tercera queda redactat de la manera següent:  
«d) Mantindre en el pressupost de gastos, de la Direcció General de Desenrotllament Sostenible del Medi Rural del MARM, el crèdit necessari per a possibilitar l'inici de l'execució del Programa a la Comunitat Autònoma, en els termes següents:  
Amb càrrec al pressupost 2011, si la subscripció del Conveni de col·laboració té lloc abans del 30 de setembre de 2011.  
Amb càrrec al pressupost 2012, si la subscripció del Conveni de col·laboració té lloc abans de l'1 de juny de 2012.»  
  
Quarta. Efectes i duració  
Es prorroga fins a l'1 de juny de 2012 la duració i els efectes del protocol general, subscrit el 21 de desembre de 2010 entre l'Administració General de l'Estat i la Comunitat Valenciana per a l'aplicació de la Llei 45/2007, de 13 de desembre, per al desenrotllament sostenible del medi rural.  
Es manten la resta de les clàusules.  
  
I en prova de conformitat, les parts subscriuen el present acord de modificació i pròrroga del referit protocol general, per triplicat exemplar, al lloc i en la data a l'inici indicats, rubricant cada una de les pàgines de què consta.  
  
La ministra de Medi Ambient, i Medi Rural i Marí, p. d. (O ARM 939/2011 de 13 d'abril), el secretari d'Estat de Medi Rural i Aigua: Josep Puxeu Rocamora.  
  
La consellera de Agricultura, Pesca i Alimentació: Maritina Hernández Miñana.